Okresná prokuratúra Námestovo 
Hviezdoslavovo námestie 213, 029 01 Námestovo

Sp. zn. : Pv 230/13/5507	Námestovo, 20.8.2013
EEČ : 2-41-124-2013

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:

a.	Peňažná suma určená na všeobecne prospešné účely: 800,00 € 
b.	Konkrétny adresát peňažnej sumy určenej na všeobecne prospešné účely:  XXXXX, Nezisková organizácia, XXXXX 
      XXXXX,  IČO:  XXXXX
c.	Suma odovzdaná štátu na peňažnú pomoc obetiam trestnej činnosti: 400,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Dolný Kubín pod spisovou značkou ORP-XXXXX/DI-DK-2013.

	dňa 25. 01. 2013 v čase okolo 05.30 hodine viedol, po ceste číslo II/520 cez v meste Námestovo, časti Slanická Osada, a to smerom na mesto Tvrdošín,  osobné motorové vozidlo značky VW GOLF evidenčné číslo XXXXX, dosatočne sa nevenoval vedeniu vozidla, nesledoval situáciu v cestnej premávke a, v úseku  označenom zvislými dopravnými značkami „Pozor deti“  a „Priechod pre chodcov“,  neprispôsobil rýchlosť jazdy okolnostiam, na ktoré ho dopravné značky upozorňovali, pričom v tom čase,  od ľavej strany vozovky,  odchádzal autobus verejnej hromadnej dopravy, z čoho mohol predvídať, že z autobusu vystúpia osoby a tieto budú  následne prechádzať cez priechod pre chodcov, v dôsledku čoho neskoro reagoval pri vyhýbaví sa chodkyni, ktorá sa nachádzala v jeho jazdnom pruhu a ktorá po priechode pre chodcov prechádzala z ľavej strany vozovky na pravú,  s vozidlom prešiel do protismeru, kde v ľavom jazdnom pruhu, pri stredovej čiare, prednou stranou vozidla, zachytil chodkyňu XXXXX, narodená  XXXXX, ktorá taktiež  po priechode pre chodcov prechádzala z ľavej strany vozovky na pravú, v dôsledku čoho táto spadla na vozovku a utrpela  otras mozgu ľahkého stupňa, pomliaždenie ľavého lakťa, pomliaždenie pravého kolena a pomliaždenie hlavy v oblasti záhlavia s dobou liečenia a práceneschopnosti minimálne 2  týždne

Odôvodnenie: 

Poverený príslušník Okresného riaditeľstva PZ, Okresného dopravného inšpektorátu,  Dolný Kubín  pod spisovou značkou ORP-XXXXX/DI-DK-13  vykonával skrátené vyšetrovanie proti obvinenému XXXXX,   pre prečin ublíženia na zdraví podľa § 158 Trestného zákona.  

Po skončení skráteného vyšetrovania predložil poverený príslušník  PZ spisový materiál na tunajšiu prokuratúru spolu s návrhom na podanie obžaloby na obvineného XXXXX pre prečin ublíženia na zdraví podľa § 158 Trestného zákona. 

Preskúmaním predloženého spisového materiálu som dospel k  záveru, že dokazovanie bolo vykonané v náležitom rozsahu a v súlade so zákonom, pričom v danej trestnej veci bolo potrebné uskutočniť úkony mediácie za účelom naplnenia podmienok pre uzavretie zmieru podľa § 220 odsek 1 Trestného poriadku. 

Po vykonaní mediácie    som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého hranica neprevyšuje hranicu uvedenú v ustanovení § 220 odsek 1 Trestného poriadku, teda o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov. 

Obvinený XXXXX  v dohode o zmieri zo dňa 12. 07. 2013   vyhlásil,   že spáchal skutok, ktorý mu je kladený za vinu,  splnil si oznamovaciu povinnosť a škodovú udalosť nahlásil  Komunálnej poisťovni, a.s., Bratislava, v ktorej bolo vozidlo značky VW GOLF evidenčné číslo XXXXX v čase dopravnej nehody povinne zmluvne poistené, poškodenej  sa ospravedlnil, svoje konanie oľutoval  a so zmierom výslovne súhlasil, pričom nie sú odôvodnené pochybnosti o tom, že tak urobil slobodne, vážne a určito. 

Poškodená XXXXX, spoločne so zákonným zástupcom - otcom XXXXX,  v dohode o zmieri zo dňa 12. 07. 2013  písomne vyhlásili, že od obvineného nežiadajú žiadnu náhradu škody nad rámec povinného zmluvného poistenia, obvinený sa im  ospravedlnil,  svoje konanie oľutoval, oni jeho ospravedlnenie prijali a so zmierom výslovne súhlasia. 

	Obvinený XXXXX, narodený XXXXX zložil do pokladne Okresnej prokuratúry Námestovo peňažnú čiastku vo výške 800,- Eur určenú na všeobecne prospešné účely, z ktorej suma vo výške 400,- Eur je určená štátu na peňažnú pomoc poškodeným podľa osobitného  zákona a zvyšná suma vo výške 400,-  Eur  je určená pre   neziskovú organizáciu XXXXX,  IČO:  XXXXX, číslo účtu: XXXXX, pričom táto peňažná suma nie je zrejme neprimeraná závažnosti spáchaného prečinu.

K osobe obvineného XXXXX bolo zistené, že doposiaľ nebol súdom trestaný.

Vyhodnotením všetkých vykonaných dôkazov a vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného na jeho osobné a majetkové pomery som dospel k záveru, že takýto spôsob rozhodnutia je dostačujúci.

Vzhľadom k vyššie uvedeným skutočnostiam som rozhodol tak, ako je uvedené vo výrokovej časti tohto uznesenia. 

Poučenie: 

	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Kocúr
prokurátor